Úradný vestník L 118 , 23/04/2004 S. 0072 - 0075



Rozhodnutie komisie z 20. apríla 2004, ktorým sa dopĺňa rozhodnutie 2003/526/ES o začlenení Slovenska medzi členské štáty, pre ktoré platia určité kontrolné opatrenia, pokiaľ ide o klasický mor ošípaných [oznámené dokumentom číslo C(2004) 1389] (Text s významom pre EHP) (2004/375/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na článok 2 ods. 3 tejto Zmluvy, so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska [1], a najmä na článok 57 uvedeného aktu, so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol platných pre obchodovanie s určitými živými zvieratami a produktmi vo vnútri spoločenstva s perspektívou uskutočnenia vnútorného trhu [2], a najmä na článok 10 ods. 4 uvedenej smernice, keďže: (1) Ako reakciu na klasický mor ošípaných v určitých pohraničných častiach členských štátov prijala Komisia okrem iného rozhodnutie 2003/526/ES [3], ktoré ustanovilo niektoré dodatočné kontrolné opatrenia týkajúce sa tejto choroby. (2) Výskyt klasického moru ošípaných u divých svíň v určitých oblastiach Slovenska si vyžaduje opatrenia spoločenstva vo vzťahu k tomuto novému členskému štátu. Tieto opatrenia by mali zohľadniť, že dotknuté oblasti Slovenska nehraničia s infikovanými oblasťami iných členských štátov. (3) Opatrenia ustanovené týmto rozhodnutím by mali platiť bez ujmy na eradikačnom pláne, ktorý má byť zavedený v oblasti Slovenska infikovanej klasickým morom ošípaných v zmysle článku 16 smernice Rady 2001/89/ES z 23. októbra 2001 o opatreniach spoločenstva na kontrolu klasického moru ošípaných [4]. (4) V súvislosti so súčasným stavom ochorenia na Slovensku je vhodné Slovensko začleniť medzi tie členské štáty, na ktoré sa vzťahujú určité opatrenia na kontrolu ochorenia týkajúce sa klasického moru ošípaných. (5) Preto by malo byť zodpovedajúcim spôsobom doplnené rozhodnutie 2003/526/ES. (6) Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Rozhodnutie 2003/526/ES sa dopĺňa takto: 1. v článku 2 ods. 1 sa úvodná veta nahrádza takto: "1. Nemecko, Francúzsko, Luxembursko a Slovensko (ďalej len "dotknuté členské štáty";) zabezpečia, aby z týchto členských štátov neboli odosielané žiadne ošípané, pokiaľ tieto prasatá:"; 2. v článku 6 ods. 1 sa úvodná veta nahrádza takto: "1. Výnimkou z článku 1 ods. 1 a po schválení cieľovým členským štátom môžu Nemecko, Francúzsko a Luxembursko schváliť prevoz ošípaných pochádzajúcich z chovov umiestnených v oblastiach uvedených v časti I prílohy do chovov alebo bitúnkov umiestnených v oblastiach uvedených v časti I prílohy v inom členskom štáte za predpokladu, že ošípané pochádzajú z chovu, kde:"; 3. príloha sa nahrádza textovou prílohou k tomuto rozhodnutiu. Článok 2 Toto rozhodnutie sa bude uplatňovať odo dňa nadobudnutia účinnosti Zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska. Článok 3 Toto rozhodnutie je adresované členským štátom. V Bruseli 20. apríla 2004 Za Komisiu David Byrne člen Komisie [1] Ú. v. EÚ L 236, 23.9.2003, s. 33. [2] Ú. v. ES L 224, 18.8.1990, s. 29. Smernica v znení smernice Európskeho parlamentu a Rady 2002/33/ES (Ú. v. ES L 315, 19.11.2002, s. 14). [3] Ú. v. EÚ L 183, 22.7.2003, s. 46. Rozhodnutie v znení rozhodnutia 2004/283/ES (Ú. v. EÚ L 90, 27.3.2004, s. 70). [4] Ú. v. ES L 316, 1.12.2001, s. 5. -------------------------------------------------- PRÍLOHA " PRÍLOHA ČASŤ I Oblasti Nemecka, Francúzska a Luxemburska uvedené v článkoch 2, 3, 5, 6, 7 a 8 1. Nemecko: A. Severné Porýnie – Westfálsko: - v okrese Euskirchen: obce Schleiden, Dahlem, Blankenheim, Bad Muenstereifel, Euskirchen, Hellenthal, Kall; Mechernich, Nettersheim a Zuelpich; - v okrese Rhein – Sieg: obce Rheinbach, Swisttal a Meckenheim; - mesto Aachen; - v okrese Aachen: Monschau, Stollberg, Simmerath a Roetgen; - v okrese Dueren: Heimbach, Nideggen, Huertgenwald a Langerwehe. B. Porýnie – Falcko: - okresy: Ahrweiler, Bad Dürkheim, Bernkastel–Wittlich, Bitburg–Prüm, Cochem–Zell, Daun, Donnersbergkreis a Südliche Weinstraße; - v okrese Trier–Saarburg: oblasť na východ od rieky Saar; - v okrese Mayen–Koblenz: oblasť na západ od rieky Rýn; - mestá: Alzey, Lirau, Kaiserslautern, Neustadt an der Weinstraße, Pirmasens, Speyer a Trier; - v meste Koblenz: oblasť na západ od rieky Rýn; - v okrese Birkenfeld: obce Baumholder a Truppenübungsplatz Baumholder, Birkenfeld, Rhaunen; v obci Herrstein: okrsky Allenbach, Bruchweiler, Kempfeld, Langweiler, Sensweiler a Wirschweiler; - v okrese Rhein–Hunsrück–Kreis: obce Boppard, Verbirsgemeinde Emmelshausen, Kastellaun, Kirchberg; v obci Rheinböllen: okrsky Benzweiler, Kisselbach, Liebshausen a Steinbach; obce Simmern a St. Goar–Oberwesel; - v okrese Alzey–Worms: okrsky Stein–Bockenheim, Wonsheim, Siefersheim, Wöllstein, Gumbsheim, Eckelsheim, Wendelsheim, Nieder–Wiesen, Nack, Erbes–Büdesheim, Flonheim, Bornheim, Lonsheim, Bermersheim vor der Höhe, Albig, Bechenheim, Offenheim, Mauchenheim, Freimersheim, Wahlheim, Kettenheim, Esselborn, Dintesheim, Flomborn, Eppelsheim, Ober–Flörsheim, Hangen–Weisheim, Gundersheim, Bermersheim, Gundheim, Framersheim, Gau–Heppenheim obce Monsheim a Alzey; - v okrese Bad Kreuznach: okrsky Becherbach, Reiffelbach, Schmittweiler, Callbach, Meisenheim, Breitenheim, Rehborn, Lettweiler, Odernheim a. Glan, Oberhausen a. d. Nahe, Duchroth, Hallgarten, Feilbingert, Hochstätten, Niederhausen, Norheim, Bad Münster a. Stein–Ebernburg, Altenbamberg, Fürfeld, Tiefenthal, Neu–Bamberg a Frei–Laubersheim; - v okrese Germersheim: obce Lingenfeld, Bellheim a Germersheim; - v okrese Kaiserslautern: obce Weilerbach, Otterbach, Otterberg, Enkenbach–Alsenborn, Hochspeyer, Kaiserslautern–Süd, Landstuhl, Bruchmühlbach–Miesau; okrsky Hütschenhausen, Ramstein–Miesenbach, Steinwenden a Kottweiler–Schwiren; - v okrese Kusel: okrsky Odenbach, Adenbach, Cronenberg, Ginsweiler, Hohenöllen, Lohnweiler, Heinzenhausen, Nussbach, Reipoltskirchen, Hefersweiler, Relsberg, Einöllen, Oberweiler–Tiefenbach, Wolfstein, Kreimbach–Kaulbach, Rutsweiler a. d. Lauter, Rothselberg, Jettenbach a Bosenbach; - v okrese Ludwigshafen: obce Dudenhofen, Waldsee, Böhl–Iggelheim, Schifferstadt, Römerberg a Altrip; - v okrese Südwestpfalz: obce Waldfischbach–Burgalben, Rodalben, Hauenstein, Dahner–Felsenland, Pirmasens–Land, Thaleischweiler–Fröschen; okrsky Schmitshausen, Herschberg, Schauerberg, Weselberg, Obernheim–Kirchenarnbach, Hettenhausen, Saalstadt, Wallhalben a Knopp–Labach. C. Sársko: - v okrese Merzig–Wadern: obce Mettlach, Merzig, Beckingen, Losheim, Weiskirchen a Wadern; - v okrese Saarlouis: obce Dillingen, Bous, Ensdorf, Schwalbach, Saarwellingen, Nalbach, Lebach, Schmelz a Saarlouis; - v okrese Sankt Wendel: obce Nonnweiler, Nohfelden a Tholey. 2. Francúzsko: - územie departementu Moselle umiestnené: i) na sever od rieky Moselle od mesta Thionville po hranicu s Luxemburskom; a ii) na východ od diaľnice A31 od mesta Thionville po hranicu s Luxemburskom; - územie departementov Bas-Rhine a Moselle umiestnené: "– na západ od cesty D 264 od hranice s Nemeckom pri Wissembourgu po Soultz sous forêts; na sever od cesty D 28 od Soultz sous forêts po Reichshoffen (celé územie okrsku Reichshoffen je zahrnuté do tejto oblasti); na východ od cesty D 62 z Reichshoffenu do Bitche a potom na východ od cesty D 35 od Bitche ku hranici s Nemeckom (v Ohrenthale); na juh od hranice s Nemeckom od Ohrenthalu po Wissembourg." 3. Luxembursko: celé územie Luxemburska. ČASŤ II Oblasti Slovenska uvedené v článkoch 2, 3, 5, 7 a 8 Okresné veterinárne a potravinové správy (OVPS): Trnava (zahŕňa okresy Piešťany, Hlohovec a Trnava); Levice (zahŕňa okres Levice); Nitra (zahŕňa okresy Nitra a Zlaté Moravce); Topoľčany (zahŕňa okres Topoľčany); Nové Mesto nad Váhom (zahŕňa okres Nové Mesto nad Váhom); Trenčín (zahŕňa okresy Trenčín a Bánovce nad Bebravou); Prievidza (zahŕňa okresy Prievidza a Partizánske); Púchov (zahŕňa okresy Púchov a Ilava); Žiar nad Hronom (zahŕňa okresy Žiar nad Hronom, Žarnovica a Banská Štiavnica); Zvolen (zahŕňa okresy Zvolen a Detva); Banská Bystrica (zahŕňa okresy Banská Bystrica a Brezno). " --------------------------------------------------